4 Mwaviyo, pakuti layizgu lakusere mu chipumulu chaki lecheŵaka, tiyeni tiphwere* kope kuti munyaki pakati pinu wangaŵa wambula kwenere kuseremu.+2 Pakuti uthenga wamampha ukupharazgika so kwaku isi,+ nge mo venge kwaku yiwu; kweni yiwu anguyanduwa cha ndi mazu ngo anguvwa, chifukwa chakuti angutondeka kuŵa ndi chivwanu cha nge cha ŵanthu wo anguvwiya.3 Pakuti isi talongo chivwanu tisere mu chipumulu chenichi, nge mo wakukambiya kuti: “Mwaviyo, ndingukwiya ndipu ndingulapizga kuti, ‘Yiwu azamusere cha mu chipumulu changu,’”+ chinanga kuti ntchitu zaki zikumala kwambiya po charu chikujalikiskikiya.+4 Pakuti pamalu panyaki wakukambapu vakukwaskana ndi zuŵa la 7 kuti: “Ndipu pa zuŵa la 7, Chiuta wangupumuwa ku ntchitu zaki zosi.”+5 Sonu yapa wakamba so kuti: “Yiwu azamusere cha mu chipumulu changu.”+6 Sonu pakuti anyaki angaseremu mbwenu, ndipu ŵeniwo angudankha kupharazgikiya uthenga wamampha angutondeka kuseremu chifukwa cha kuleka kuvwiya,+7 pati pajumpha nyengu, wangusankha so zuŵa mwakukambiya limu mu salimo laku Davidi kuti, “Msanawale”; nge mo vakambikiyapu kali kuti, “Msanawale asani mwavwa mazu ngaki, munganonopesanga mitima yinu cha.”+8 Pakuti asani Yoswa+ wanguŵalongozge mumalu nga chipumulu, Chiuta watingi wakambengi so cha pavuli paki va zuŵa linyaki.9 Mwaviyo sabata lakupumuliya lecheŵaka ku ŵanthu aku Chiuta.+10 Pakuti munthu yo wasere mu chipumulu chaku Chiuta, nayu wapumuwa ku ntchitu zaki nge mo Chiuta wakupumuliya ku ntchitu zaki.+11 Mwaviyo, tiyeni tiyesesi kuti tisere mu chipumulu chenichi, kuti paŵevi munthu wakutole jalidu la kuleka kuvwiya.+12 Pakuti mazu ngaku Chiuta ngamoyu ndipuso nganthazi,+ ngakuthwa kuluska lipanga lelosi lawuyi kosikosi,+ ndipu ngahoma mpaka kupatuwa umoyu ndi mzimu,* kweniso kupatuwa mafundu nga viwanga ku mafuta nga muviwanga, ndipuso ngaziŵa maŵanaŵanu ndi makhumbiru nga mtima.13 Ndipu palivi chakulengeka cho ntchakubisika pa masu paki,+ kweni vinthu vosi ve nkhuli ndipuso ve pakweru pa masu paku yo tazakumumuka.+14 Mwaviyo, pakuti te ndi wasembi mura ukongwa yo wakuluta kuchanya, Yesu Mwana waku Chiuta,+ tiyeni tilutirizgi kupharazga pakweru vakukwaskana ndi iyu.+15 Pakuti wasembi mura yo te nayu wangaleka cha kutivwiya lisungu pa vinthu vo tinangisa,+ chifukwa iyu wanguyeseka mu vinthu vosi nge isi, kweni wangubuda cha.+16 Mwaviyo tiyeni tifiki kumpandu waufumu wa wezi ukulu ndi wanangwa wakulongoro,+ kuti tilonde lisungu ndi kusaniya wezi ukulu kuti vitiwovyi pa nyengu yakwenere.
tum_Latn